ORDE do 23 de decembro de 2010 pola que se renova a composición do Comité Ético de Investigación Clínica de Galicia.
CONSELLERÍA DE SANIDADE — II. AUTORIDADES E PERSOAL — 31/12/2010

Os comités éticos de investigación clínica son os encargados de emitir informe sobre todos os ensaios clínicos que se realicen dentro do seu ámbito territorial. Os ensaios clínicos e os comités éticos de investigación clínica regúlanse na comunidade autónoma polo Decreto 32/1996, do 25 de xaneiro, e polo Real decreto 223/2004, do 6 de febreiro, e Lei 29/2006, de 26 de xullo, de garantías e uso racional dos medicamentos e produtos sanitarios.
A Orde do 11 de xullo de 1996 pola que se crea o Comité Ético de Investigación Clínica de Galicia, no seu artigo 3º, dispón que a composición do comité se axustará ao establecido no Decreto 32/1996, e os seus membros serán nomeados por orde da Consellería de Sanidade.
En consecuencia, en virtude das facultades que me confire o artigo 38º da Lei 1/1983, do 22 de febreiro, de normas reguladoras da Xunta e da súa Presidencia, reformada pola Lei 11/1988, do 20 de outubro, a Orde do 11 de xullo de 1996 e a disposición adicional primeira do Decreto 32/1996, do 25 de xaneiro, polo que regula a realización de ensaios clínicos na Comunidade Autónoma de Galicia, por proposta da Secretaría Xeral da Consellería de Sanidade,
DISPOÑO:
Artigo 1º
Cesan, por petición propia, como membros do Comité Ético de Investigación Clínica de Galicia, creado pola Orde do 11 de xullo do 1996, as persoas que se relacionan no anexo I.
Artigo 2º
Noméase como novos membros do Comité Ético de Investigación Clínica de Galicia, creado pola Orde do 11 de xullo de 1996, as persoas que se relacionan no anexo II.
Artigo 3º
A composición do Comité Ético de Investigación Clínica de Galicia quedará tal como se determina no anexo III desta disposición.
Artigo 4º
Noméanse como secretario titular e secretario suplente do Comité Ético de Investigación Clínica de Galicia, respectivamente, as persoas que se relacionan no anexo IV.
Disposición derrogatoria
Quedan derrogadas cantas disposicións de igual o inferior rango se opoñan ao disposto nesta orde.
Disposición derradeira
Esta orde entrará en vigor ao día seguinte da súa publicación no Diario Oficial de Galicia.
Santiago de Compostela, 23 de decembro de 2010.
María del Pilar Farjas Abadía
Conselleira de Sanidade
ANEXO I
Cesamento como membros do Comité Ético de Investigación Clínica de Galicia de:
-María Ascensión Cambrón Infante. Doutora en filosofía e profesora titular de filosofía do dereito.
-Judith Capitán Guarnizo. Farmaceútica de atención primaria.
ANEXO II
Novos membros do Comité Ético de Investigación Clínica de Galicia:
-José Álvaro Fernández Rial. Médico especialista en medicina interna.
-Marta Gil Pérez. Licenciada en dereito.
-Arturo González Quintela. Médico especialista en medicina interna.
-Agustín Pía Morandeira. Farmacéutico de atención primaria.
-Manuel Portela Romero. Médico especialista en medicina familiar e comunitaria.
-Edmundo Rey Rodríguez. Licenciado en farmacia.
-Carmen Rodríguez-Tenreiro Sánchez. Licenciada en farmacia.
ANEXO III
Nova composición do CEIC de Galicia:
-Jesús Alberdi Sudupe. Médico especialista en psiquiatría.
-Rosendo Bugarín González. Médico especialista en medicina familiar e comunitaria.
-Juan Casariego Rosón. Médico especialista en cardioloxía.
-Emilio Casariego Vales. Médico especialista en medicina interna.
-Xoán X. Casas Rodríguez. Médico especialista en medicina familiar e comunitaria.
-Juana Mª Cruz del Río. Traballadora social e xerontóloga social.
-José Julio Des Diz. Médico especialista en oftalmoloxía.
-José Álvaro Fernández Rial. Médico especialista en medicina interna.
-José Luis Fernández Trisac. Médico especialista en pediatría.
-Jesús García Mata. Médico especialista en oncoloxía.
-Ricardo García-Mayor García. Médico especialista en endocrinoloxía.
-Pilar Gayoso Diz. Médico especialista en medicina familiar e comunitaria.
-Arturo González Quintela. Médico especialista en medicina interna.
-Marta Gil Pérez. Licenciada en dereito.
-Paula Mª López Vázquez. Médico especialista en farmacoloxía clínica.
-Agustín Pía Morandeira. Farmacéutico de atención primaria.
-Salvador Pita Fernández. Médico especialista en medicina familiar e comunitaria.
-María Ponte García. Licenciada en dereito.
-Manuel Portela Romero. Médico especialista en medicina familiar e comunitaria.
-Edmundo Rey Rodríguez. Licenciado en farmacia.
-Carmen Rodríguez-Tenreiro Sánchez. Licenciada en farmacia.
-Fernando Tato Herrero. Médico especialista en farmacoloxía clínica.
-Teresa Vázquez Pumariño. Diplomada universitaria en enfermaría.
-Mª Asunción Verdejo González. Médico especialista en farmacoloxía clínica.
-Irene Zarra Ferro. Farmacéutica hospitalaria.
ANEXO IV
Secretario titular e secretario suplente do Comité Ético de Investigación Clínica de Galicia:
-Paula Mª López Vázquez. Médico especialista en farmacoloxía clínica.
-Edmundo Rey Rodríguez. Licenciado en farmacia.